《咏怀古迹五首 其三 铜柱》
明代·陈子升

分茅岭下寻铜柱，薄海人思汉伏波。列阵不难招象马，为梁真欲架鼋鼍。

山川据险将无敌，金石铭功在不磨。莫道南征犹缓计，凌烟他日看巍峨。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。